el el el el el el el el el el el el el el el el el el el el el ru el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el
Η ταινία του Μέγαρα που συν-δημιούργησε με τον Σάκη Μανιάτη το 1974 έχει χαρακτηριστεί σημαντικό πολιτικό τεκμήριο και το πρώτο οικολογικό ντοκιμαντέρ στην Ελλάδα[6]. Το 1974, τιμήθηκε με το Βραβείο FIPRESCI στο Διεθνές Φεστιβάλ Κινηματογράφου Βερολίνου[7] και με το Βραβείο Αρτιότερης Παραγωγής στο Φεστιβάλ Θεσσαλονίκης. Το 2013, τιμήθηκε από το Μέγαρο Μουσικής για τα 40 χρόνια από την πρώτη της προβολή, με την εκδήλωση: "Η δύναμη παρέμβασης του κινηματογράφου στους μεγάλους κοινωνικούς αγώνες..." [8]
1 Τα χρόνια στην Αμερική
6 Ο Εχθρός μου (2013)
Μετά την επιτυχία της ταινίας Μέγαρα ο Γιώργος Τσεμπερόπουλος έφυγε για σπουδές στις Η.Π.Α. Σπούδασε στο American Film Institute στο Λος Άντζελες. Κατά την διάρκεια των σπουδών του γύρισε δυο μικρού μήκους ταινίες (Woman in a Trap, The Sojourner) και μια μεσαίου (Harry Belten). Ακόμα σκηνοθέτησε δυο θεατρικές παραστάσεις, το Επιβάτης Χωρίς Αποσκευές τού Ζαν Ανούιγ στο Agape Theater και το Ήταν όλοι τους παιδιά μου τού Άρθουρ Μίλερ στο Theater Palisades.[9]
Επιστρέφοντας στην Ελλάδα.Στη συνέχεια, έγραψε και σκηνοθέτησε τον Ξαφνικό Έρωτα, βασισμένο στο βιβλίο Talgo του Βασίλη Αλεξάκη. Στην ταινία πρωταγωνιστεί η Μπέττυ Λιβανού και ο Αντώνης Θεοδωρακόπουλος. Στην διεύθυνση φωτογραφίας ο Γιώργος Πανουσόπουλος, σκηνογράφος ο Νίκος Περάκης, στην σύνθεση της μουσικής ο Σταμάτης Σπανουδάκης ενώ η Ελένη Βιτάλη ερμηνεύει το ομώνυμο τραγούδι της ταινίας[10]. Τα γυρίσματα έγιναν στην Ελλάδα και την Λισαβόνα[11].
Παρακολουθούμε την Ελένη (Μπέτυ Λιβανού) μια χορεύτρια που δεν χορεύει πια, που δεν είναι πια ερωτευμένη με τον άντρα της και που η ζωή της είναι στάσιμη. Τότε γνωρίζει τον Γρηγόρη (Αντώνης Θεοδωρακόπουλος), έναν επιτυχημένο οικονομολόγο που ζει στην Γαλλία παντρεμένος με παιδιά, και που έχει αρχίσει να νοσταλγεί την Ελλάδα. Συναντιόνται στην Αθήνα και ερωτεύονται. Αποφασίζουν να ζήσουν τον έρωτά τους, που θα τους οδηγήσει μέχρι τη Λισαβόνα, ίσως και πιο μακρυά...[12]
Στην Ελλάδα έχει σκηνοθετήσει στο θέατρο την κωμωδία: "Πονηρό Πνεύμα" (Blithe Spirit) του Noël Coward. Ανέβηκε στο θέατρο Λαμπέτη με τους: Κώστα Καρρά, Νόρα Βαλσάμη, Πέμη Ζούνη, Θέμις Μπαζάκα, Τάσο Κωστή, Νατάσα Ασίκη, Ιφιγένεια Δεληγιαννίδου. Την απόδοση έκανε ο Μάριος Πλωρίτης, σκηνογραφία ο Σάββας Χαρατσίδης ενώ την μουσική επιμέλεια η Ολυμπία Κυριακή - Λούκισσα.
Η δεύτερη μεγάλου μήκους του είναι το Άντε Γειά. Το σενάριο το έγραψε ο ίδιος και ο Βασίλης Αλεξάκης και βασίστηκε στο ομώνυμο βιβλίο της Γιοβάννας. Στην ταινία πρωταγωνιστεί ο Άλκις Κούρκουλος, η Καίτη Παπανίκα, ο Νίκος Δημητράτος και η Τάνια Τρύπη, Σε μικρότερους ρόλους παίζουν η Βάνα Μπάρμπα, ο Κώστας Κόκλας, η Φαίδρα Δρούκα, ο Μιχάλης Γιαννάτος και η Ρένια Λουιζίδου, Στην διεύθυνση φωτογραφίας ο Γιάννης Δασκαλοθανάσης, η μουσική είναι του Σταμάτη Σπανουδάκη και ο Γιάννης Πάριος ερμηνεύει τα τραγούδια της ταινίας.[13][14]
Η μάνα, η κόρη και μια άλλη γυναίκα, ερωτευμένες με το ίδιο αγόρι. Το αγόρι ερωτευμένο με την επιτυχία στην Αθήνα του ’90, θέλει να γίνει διάσημος, να βγάλει λεφτά. Όλοι έχουν δίκιο. Αυτό όμως που μας τυραννάει, είναι ο έρωτας που περνάει και χάνεται…
Μετά το Άντε Γειά ο Γιώργος Τσεμπερόπουλος σκηνοθέτησε την ταινία εποχής Πίσω Πόρτα, το σενάριο της οποίας έγραψε μαζί με τον Ντένη Ηλιάδη. Στην ταινία πρωταγωνιστούν ο Κωνσταντίνος Παπαδημητρίου, η Aλεξανδριανή Σικελιανού, ο Xάρης Σώζος, ο Αντρέας Κοντόπουλος, ο Iεροκλής Mιχαηλίδης και ο Aντώνης Kαφετζόπουλος. Στην διεύθυνση φωτογραφίας ο Πλάτων Aνδρονίδης και στην σύνθεση της μουσικής ο Μάριος Στρόφαλης. Το τραγούδι τον τίτλων το ερμηνεύει ο Χρήστος Θηβαίος σε στίχους του Σωτήρη Κακίση.[15][16]
Στον ανήσυχο κόσμο της δεκαετίας του '60, ο 13χρονος Δημήτρης ωριμάζει απότομα μέσα από τις απρόβλεπτες αλλαγές της προσωπικής του ζωής. Γίνεται μάρτυρας των ηλεκτρισμένων γεγονότων, αλλά και της τρέλας μιας παράδοξης εποχής. Νιώθει τα πρώτα ερωτικά σκιρτήματα. Αποκτά τις πρώτες εμπειρίες, πειραματίζεται, ψάχνει λύσεις και απαντήσεις. Αντιδρά στον κυνικό κόσμο των ενηλίκων με την τόλμη και τη φαντασία της πρώιμης εφηβείας του.
Ο Εχθρός μου (2013)Επεξεργασία
Η τελευταία ταινία που έχει σκηνοθετήσει είναι Ο Εχθρός Μου. Το σενάριο το έχει γράψει ο Γιάννης Τσίρος. Στην ταινία πρωταγωνιστεί ο Μανώλης Μαυροματάκης, η Μαρία Ζορμπά, ο Γιώργος Γάλλος, ο Αντώνης Καρυστινός, ο Θανάσης Παπαγεωργίου, η Αριάνδη Καβαλιέρου, ο Ηλίας Μουλάς, ο Κώστας Ανταλόπουλος, ο Νίκος Ντάλας, ο Γιάννης Νιάρρος, ο Κωνσταντίνος Μωραΐτης, η Άννα Καλαϊτζίδου, ο Θάνος Γραμμένος, ο Tudor Chirila και η Vesela Kazakova. Στην διεύθυνση φωτογραφίας ο Βαγγέλης Κατριτζιδάκης και στην σύνθεση της μουσικής ο Άκης Δαούτης. Το μοντάζ έκανε ο Γιώργος Μαυροψαρίδης ο οποίος είναι υπεύθυνος για το μοντάζ πολλών ελληνικών ταινιών που σημείωσαν μεγάλη εμπορική και καλλιτεχνική επιτυχία όπως: Ο Αστακός, Κυνόδοντας, Πολίτικη Κουζίνα[17]. Ο Φοίβος Δεληβοριάς ερμήνευσε ένα τραγούδι που γράφτηκε για την ταινία σε μουσική Άκη Δαούτη και στίχους Σωτήρη Κακίση και Γιώργου Τσεμπερόπουλου,[18] το οποίο όμως δεν έπαιξε στην ταινία αλλά συμπεριλήφθηκε στο soundtrack της όταν κυκλοφόρησε σε cd.[19]
Ο 48χρονος Κώστας Στασινός, ιδιοκτήτης γεωπονικού ανθοπωλείου, ζει μια συνηθισμένη ζωή με τη γυναίκα του Ράνια, τον 17χρονο γιο του Ανδρέα και την 14χρονη κόρη του Λουίζα. Προοδευτικός και αμετανόητα ιδεολόγος από τα φοιτητικά του χρόνια στη Γεωπονική, έχει εμφυσήσει στα παιδιά του τις αξίες με τις οποίες ανδρώθηκε. Η λεηλασία του σπιτιού του από μια συμμορία θα ανατρέψει ολοκληρωτικά την οικογενειακή ηρεμία και θα τον φέρει αντιμέτωπο με το δυσκολότερο δίλημμα της ζωής του.
Μέγαρα (1974) σε συν-σκηνοθεσία με τον Σάκη Μανιάτη
Ο Εχθρός Μου (2013)
Γιώργος Τσεμπερόπουλος στο Internet Movie Database
↑ Freebase Data Dumps. Google.
↑ «AFI Preview November 27-February 6». afi.com. Αρχειοθετήθηκε από το πρωτότυπο στις 5 Απριλίου 2014. Ανακτήθηκε στις 5 Ιουνίου 2017.
↑ «Σύντομο Βιογραφικό» (στα αγγλικά). 2014-09-23. Αρχειοθετήθηκε από το πρωτότυπο στις 2016-06-08. https://web.archive.org/web/20160608120538/https://careerdays.gr/%cf%83%cf%8d%ce%bd%cf%84%ce%bf%ce%bc%ce%bf-%ce%b2%ce%b9%ce%bf%ce%b3%cf%81%ce%b1%cf%86%ce%b9%ce%ba%cf%8c-12/. Ανακτήθηκε στις 2017-06-05.
↑ «Filmiki | About us». filmiki.gr (στα Αγγλικά). Αρχειοθετήθηκε από το πρωτότυπο στις 6 Ιουλίου 2017. Ανακτήθηκε στις 5 Ιουνίου 2017.
↑ «Ο Γιώργος Τσεμπερόπουλος νέος πρόεδρος της Ακαδημίας Κινηματογράφου -Ο σκηνοθέτης του «Αντε γεια» & «Πίσω πόρτα»». iefimerida. 12 Οκτωβρίου 2019.
↑ RedWire. «Τα Μέγαρα : για να θυμούνται οι παλιοί και να μαθαίνουν οι νέοι - Redwire» (στα αγγλικά). http://www.redwire.gr/using-k2-main/politics/item/1617-ta-megara-gia-na-thymoyntai-oi-palioi-kai-na-mathainoun-oi-neoi/1617-ta-megara-gia-na-thymoyntai-oi-palioi-kai-na-mathainoun-oi-neoi.html. Ανακτήθηκε στις 2017-07-19.
↑ «Megara (1974)». Yorgos Tsemberopoulos. Ανακτήθηκε στις 19 Ιουλίου 2017.
↑ «The role of cinema in major social struggles – Then and now Discussion». www.megaron.gr. Αρχειοθετήθηκε από το πρωτότυπο στις 28 Ιουνίου 2015. Ανακτήθηκε στις 19 Ιουλίου 2017.
↑ «Τσεμπερόπουλος Γιώργος». http://www.ermias.gr/el/members/tsemperopoulos.html. Ανακτήθηκε στις 2017-06-06.
↑ Andreas_t (2009-10-10), Ξαφνικός Έρωτας Live ~ Ελένη Βιτάλη, https://www.youtube.com/watch?v=O-B0vPFjBfk, ανακτήθηκε στις 2017-06-09
↑ Sudden Love (1984), http://www.imdb.com/title/tt0141881/?ref_=fn_al_tt_1, ανακτήθηκε στις 2017-06-09
↑ clickatlife. «ΞΑΦΝΙΚΟΣ ΕΡΩΤΑΣ (1984) | Σινεμά | clickatlife.gr». clickatlife.gr. http://www.clickatlife.gr/cinema/movie/268/ksafnikos-erotas. Ανακτήθηκε στις 2017-06-09.
↑ «ΑΝΤΕ ΓΕΙΑ... - Φιλμογραφία - Φιλμογραφία | Ταινιοθήκη Της Ελλάδος». www.tainiothiki.gr (στα Αγγλικά). Αρχειοθετήθηκε από το πρωτότυπο στις 16 Ιουνίου 2017. Ανακτήθηκε στις 25 Ιουνίου 2017.
↑ Take Care (1991), http://www.imdb.com/title/tt0220311/, ανακτήθηκε στις 2017-06-25
↑ «ΠΙΣΩ ΠΟΡΤΑ - Φιλμογραφία - Φιλμογραφία | Ταινιοθήκη Της Ελλάδος». www.tainiothiki.gr (στα Αγγλικά). Αρχειοθετήθηκε από το πρωτότυπο στις 3 Ιανουαρίου 2017. Ανακτήθηκε στις 29 Ιουνίου 2017.
↑ Backdoor (2000), http://www.imdb.com/title/tt0263868/, ανακτήθηκε στις 2017-06-29
↑ «Yorgos Mavropsaridis». IMDb. Ανακτήθηκε στις 23 Ιουλίου 2017.
↑ V.P. (2013-09-06), Πες μου ποιος είναι ο εχθρός - Φοίβος Δεληβοριάς, https://www.youtube.com/watch?v=KSj_TpyUh94, ανακτήθηκε στις 2017-07-23